Ixef Amezwaru Awal ɣef tmiḍranin temsalt n nnif d lḥerma. Di tmedyazt-agi yella-d uḥiḥa neɣ yizli, ṣṣenf-agi uttuneḥsab d tamedyazt tufḍiḥt, «Aḥiḥa yesɛa snat n tulmisin tigejdanin, tamenzut yettawi-d ɣef usentel n tayri d wayen icudden ɣur-s n leḥmala, syin ɣer-s ṣṣut-nni id-yettefɣen seg umenni, id-ibanen di yal tama di temnaḍt n leqbayel. Aḥiḥa d win i cennun s leɛyaḍ, anda ara naf yemxalaf wemkan anda i t-id-tawin, deg uxxam d lɛib ɣef aya i t-id-tawin deg idurar, deg lexlawi neɣ di tala ».9Di tuget n temnaḍin n leqbayel ṣṣenf-agi qqaren-as izli, « tettiki ɣer tmedyazt n tlawin, d asefru id-tawin tikwal di tegnatin i ten-yeɛnan anda ur yettili ara wergaz, yerna s tufra-ines.